**Suplement i Certifikatës për kualifikimin profesional,**

**ELEKTROTEKNIKË, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-biznesi që lidhet me veprimtaritё profesionale të drejtimit elektroteknikë.
* Tё kryejё llogaritje ekonomike qё lidhen me veprimtaritё profesionale të drejtimit elektroteknik.
* Të kryejë menaxhimin e burimeve njerëzore, materiale dhe financiare gjatë veprimtarive profesionale të drejtimit elektroteknik.
* Të interpretojë, plotësojë dhe përgatisë dokumentacion qё lidhen me veprimtaritё profesionale të drejtimit elektroteknik.
* Të zbatojë bazën ligjore që i referohet veprimtarive profesionale të drejtimit elektroteknik.
* Të zbatoje standardet teknike të profesionit të drejtimit elektroteknik.
* Të zbatojë parimet e etikës gjatë ushtrimit të veprimtarive profesionale të drejtimit elektroteknik.
* Të realizojë instalimin elektrik të një supermarketi.
* Të kryejë procedurat për hapjen dhe mbylljen e një biznesi në fushën e elektroteknikës.
* Të kryejë procedurat për administrimin dhe menaxhimin e një biznesi elektroteknik.
* Të hartojë një plan marketing dhe të zhvillojë marketingun në biznesin elektroteknik.
* Të përdorë programin AutoCAD për të realizuar me kompjuter vizatime të ndryshme që lidhen me profesionin e elektroteknikut.
* Të përdorë programet CAD elektrik dhe Crocodile për ndërtimin, ekzekutimin dhe testimin e skemave elektrike.
* Të analizojë elementet e një transmisioni elektrik.
* Te analizojë skema elektronike me porta logjike dhe mikroprocesorë.
* Të analizojë projekte të thjeshta elektrike të objekteve civile dhe industriale.
* Të përdorë dhe mirëmbajë veglat, pajisjet dhe materialet e punës.
* Të kryejë saktë veprimet kryesore për të dhënë ndihmën e shpejtë.
* Të zbatojë rregullat e sigurisë në punë dhe të mbrojtjes së mjedisit.
* Të komunikojë me etikë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Elektroteknikë” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim në sektorin elektroenergjitik (prodhim, transmetim, shpërndarje), në sektorë të ndryshëm të industrisë, njësi të shërbimeve elektrike ose firma që realizojnë instalime elektrike të ndryshme, në shërbime të riparimeve e mirëmbajtjes të pajisjeve, si dhe në njësi të tjera ekonomike që ushtrojnë veprimtarinë në drejtimin e sistemeve e, elektronike apo elementeve të tyre përbërës, si dhe ato të dimensionimit dhe menaxhimit optimal të tyre. Gjithashtu, individi mund të vetëpunësohet në kuadrin e një biznesi individual në fushën e instalimeve elektrike të godinave civile dhe reparteve industriale.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).